Valkoiset maljakot
Sinun yksinkertainen hellyytesi
 on täyttänyt sydämeni
 aamukasteisilla kukilla.

 Väkevänä ja hyvänä
 polvistut eteeni.
 Oi, älä silmiäni katso!

 Olet puhunut sanoja,
 jotka ovat pysähtyneet seppeleeksi otsalleni.
 On kuin huoneestani kaikkialta
 loistaisivat ohuet valkoiset maljakot
 auringonhohtoa täynnä.

 Älä nosta rajua päätäsi nyt,
 ettemme loukkaisi käsiämme
 pienten maljakoiden sirpaleihin!